EkBass/fiwiki-20250220-pages-articles huggingface dataset:
Gidejoki

Gidejoki () on Ruotsissa Västernorrlandin läänissä virtaava 112 kilometriä pitkä joki, joka muodostaa Gidejoen vesistön 207-kilometrisen pääuoman alajuoksun Skinnmuddseletistä alkaen. Joen valuma-alueen pinta-ala on 3 442 neliökilometriä ja se alkaa Arasjö-tuntureilta ja laskee Pohjanlahden Selkämereen Husumissa Örnsköldsvikin kunnassa. == Vesivoimaa == Gideälvenin pääuomassa on 7 vesivoimalaitosta: Gideåbacka, Gidböle, Gideå, Björna, Hemlings, Gammelby ja Stennäs. Voimaloiden yhteisteho on 69,3 megawattia ja niiden vuosituotanto on noin 355,1 gigawattituntia. == Lähteet == === Huomautuksia === === Viitteet === Luokka:Ruotsin joet Luokka:Gidejoen vesistö
Keisarin Malja

Keisarin Malja on maustettua mustaa lehtiteetä. Se on Forsmanin teetalossa kehitetty, tsaarinaikaisten seurapiirien hienostunutta maku- ja tuoksumaailmaa kuvaileva teelaatu. Keisarin Maljassa kvittenin makeus on yhdistetty mustaan lehtiteehen. Tämä muistuttaa vanhaa venäläistä tapaa juoda samovaariteetä kvittenihillon kera. Monet venäläistyyppisen teen ystävät mieltyivät siihen heti. Tee maustetaan, sekoitetaan ja pakataan Suomessa. Pohjana on mustaa, isolehtistä Reilun kaupan lehtiteetä. Sitä on täydennetty ruusukvittenin ja litsihedelmän aromilla, ja mukaan on lisätty kuivattuja appelsiinin ja ananaksen paloja, saflorin ja liljan terälehtiä. Keisarin Malja nousi suosioon pian myös ulkomailla. Venäläiset ostajat hankkivat teetä Tallinnan Kaubamajasta kassikaupalla, kun Forsman oli avannut 1990-luvulla oman teemyymälänsä tähän tavarataloon. Tee raivasi Forsman teelle tietä myös Venäjän markkinoille sen jälkeen, kun moskovalaisen tavaratalon sisäänostaja oli hurmaantunut Aaro Forsmanin ja nykyisen toimitusjohtaja Ari Santamäen sinne tuoman Keisarin Malja -teen makuun. == Lähteet == Luokka:Maustettu musta tee
Rurik Wasastjerna

Rurik Valdemar Wasastjerna (s. 26. lokakuuta 1952) on suomalainen arkkitehti ja tietokirjailija.Finlands ridderskaps och adels kalender 2007, s. 506. Helsingfors 2006. ISBN 952-99780-0-7 Hän on tutkinut Kouvolan ja Kuusankosken kaavoitusta ja rakennusperintöä. Wasastjernalle myönnettiin marraskuussa 2015 Kaakkois-Suomen taidepalkinto tunnustuksena tehdystä tutkimustyöstä ja aiheen tunnetuksi tekemisestä. Hän on myös ansioitunut Alvar Aallon suunnitteleman Kotkan Sunilan tehdasyhdyskunnan suojelijana, suunnittelijana ja korjausneuvojana. ==Palkinnot== * Nutikka-palkinnon kunniamaininta 2014 * Kaakkois-Suomen taidepalkinto 2015 * Vuoden museojulkaisu -palkinto 2016 ==Julkaisuja== * Laapotti, Jaakko – Wasastjerna, Rurik: Rakennusvalvonnan suorittama laadunohjaus. Teknillinen korkeakoulu. Arkkitehtiosasto. Rakennussuunnittelun laitos, 1981. * Wasastjerna, Rurik: Muutakin kuin rautatieristeys. Kouvolan kaupunginmuseo, 2011 – vuoden taidekirja 2011Vuoden taidekirja esittelee rakennushistoriaa. Turun Sanomat 9.6.2012. * Wasastjerna, Rurik – Mäkelä-Marttinen, Leena (toim.): Puu-Kouvola 1890–1950. Kymenlaakson ammattikorkeakoulu, 2013. * Wasastjerna, Rurik – Mäkelä-Marttinen, Leena (toim.): Wood architecture in Kouvola 1890–1950. Kymenlaakso University of Applied Sciences, 2013. * Wasastjerna, Rurik: Kolme tehdasta – yksi kunta: Kuusankosken kaavoitus- ja rakennusperintö 1850–1959. I–III. Kouvolan kaupunginmuseon julkaisuja 5. Poikilo-museot ja Kouvolan kaupunki, maankäytön suunnittelu 2015. == Lähteet == Luokka:Suomalaiset arkkitehdit Luokka:Vuonna 1952 syntyneet Luokka:Elävät henkilöt Luokka:Suomalaiset aateliset
Kaakkois-Suomen taidepalkinto

Kaakkois-Suomen taidepalkinto on Kaakkois-Suomen taidetoimikunnan vuosittain myöntämä palkinto. == Palkinnon saajat == * 2008: teatteri- ja elokuvaohjaaja Kamran Shamardan, nuoren taiteilijan palkinto: nukketeatteriohjaaja Emma Jussila * 2009: kansanmusiikkiyhtye Rymäkkä, nuoren taiteilijan palkinto: kirjailija Jukka Behm * 2010: Iitin musiikkijuhlat, nuoren taiteilijan palkinto: dokumenttielokuvaohjaajat Mikko Peltonen ja Pasi Riiali * 2011: kirjailija Irja Sinivaara, nuoren taiteilijan palkinto: kuvataiteilija Teemu Korpela, taiteen puolesta -tunnustuspalkinto: Päivi ja Reino Uusitalo * 2012: kuvataiteilija Irma Laukkanen, nuoren taiteilijan palkinto: Stam1na-yhtye, taiteen puolesta -tunnustuspalkinto: Juhani Järvinen ja Eero Niinikoski * 2013: Matti Jylhä-Vuorio ja Kymijoen Lohisoitto, nuoren taiteilijan palkinto: Taideyhdistys 80N, taiteen puolesta -tunnustuspalkinto: Seija ja Pentti Hasu * 2014: Taidekeskus Antares ja kuvataiteilija Olavi Heino * 2015: arkkitehti Rurik Wasastjerna * 2016: muusikko Jouko Teikari ja Korutaideyhdistys ry * 2017: muusikko Esa Kotilainen * 2018: kulttuuritila Nuijamies * 2019: näyttelijä Anne Niilola * 2020: Kymijoen Taidepato ry == Lähteet == Luokka:Taide- ja kulttuuripalkinnot Luokka:Suomalaiset palkinnot
Kultakuoriainen (kappale)

Kultakuoriainen on Kari Peitsamo ja Ankkuli -yhtyeen toinen single, joka julkaistiin syksyllä 1979. Se on Peitsamon ensimmäinen julkaisu Johanna- levymerkille. Singlen B-puolena on minimalistinen instrumentaali "Lentokone talon yllä". Kumpaakaan kappaletta ei julkaistu singlen julkaisun aikoihin albumilla. "Kultakuoriainen" on julkaistu vuonna 2003 Peitsamon kokoelma- albumilla Lähde autoiluretkelle suureen etelän kanjoniin. "Lentokone talon yllä" -kappaleesta julkaistiin pidempi versio Levylaulaja-albumin CD- painoksella vuonna 2004. == Kokoonpano == * Kari Peitsamo – kitara, rummut, basso ja laulu * Heikki Silvennoinen – äänitys == Aiheesta muualla == * Single Discogs-sivustolla * Single Finnmusic-sivustolla * Single Fono.fi-sivustolla Luokka:Kari Peitsamon kappaleet Luokka:Vuoden 1979 kappaleet
HMS St. Vincent (1815)

HMS St. Vincent oli Britannian kuninkaallisen laivaston 120-tykkinen Nelson- luokan ensimmäisen luokan linjalaiva. == Valmistus == Alus tilattiin 15. tammikuuta 1806 Plymouthin telakalta, jossa vastaavana laivanrakennusmestarina oli Joseph Tucker toukokuuhun 1813 ja sen jälkeen Thomas Roberts. Köli laskettiin toukokuussa 1810. Alus laskettiin vesille 11. maaliskuuta 1815, jolloin se siirrettiin reserviin. Valmistuskustannukset olivat 110 549 puntaa. Alukselle tehtiin kesäkuusta lokakuuhun 1823 Plymouthissa pieni huolto 14 256 punnalla. Se varustettiin Plymouthissa syyskuusta 1829 huhtikuuhun 1830 vartiolaivaksi, mihin kului 25 818 puntaa.Winfield, Rif s. 12 == Palvelus == Alus otettiin palvelukseen 2. syyskuuta 1829 Portsmouthissa William Carnegien lippulaivana päällikkönään Edward Hawker. Alus poistettiin palveluksesta 30. huhtikuuta 1830. Alus palautettiin palvelukseen toukokuussa Portsmouthin lippulaivana. Alus oli vuodesta 1831 alkaen Välimerellä, mistä se palasi 1834. Alus siirrettiin 1841 satamapalvelukseen Portsmouthissa ja edelleen kokeelliseen laivueeseen 1846. Alus oli toukokuusta 1847 huhtikuuhun 1849 Kanaalin laivaston komentajan kontra-amiraali Sir Charles Napierin lippulaivana. Oltuaan reservissä Portsmouthissa heinäkuusta syyskuuhun 1854 alus kuljetti ranskalaisia joukkoja Itämerelle. Sotatoimien päätyttyä alus sijoitettiin emälaivaksi Portsmouthiin. Alus siirrettiin 1862 koululaivaksi ja ankkuroitiin 1870 Haslariin. Se myytiin 1906 romutettavaksi. ==Lähteet== * === Viitteet === Luokka:Nelson-luokan linjalaivat
HMS Nelson (1814)

HMS Nelson oli Britannian kuninkaallisen laivaston vuonna 1814 vesillelaskettu Nelson-luokan 120-tykkinen ensimmäisen luokan linjalaiva. == Valmistus == Alus tilattiin 23. marraskuuta 1805 Woolwichin telakalta, jossa rakennustöistä vastasi Edward Sison. Köli laskettiin joulukuussa 1809. Alus laskettiin vesille 4. heinäkuuta 1814 ja valmistui 17. elokuuta, jolloin se siirrettiin Portsmouthin reserviin. Varustamisesta ja siirrosta Portsmouthiin vastasi aluksen päällikkönä ollut Thomas Burton. Valmistuskustannukset olivat 123 469 puntaa, mikä sisälsi varustamisen reserviin.Winfield, Rif s. 11 Aluksella tehtiin muutostöitä Portsmouthissa lokakuusta 1825 syyskuuhun 1828, jolloin sen kannelle rakennettiin majoitustiloja. Samalla aluksen leveys kaksinkertaistettiin. Leveyttä lisänneet laajennukset poistettiin syyskuussa 1837. Alus muutettiin Portsmouthissa edelleen sotalaivojen miehistöjen majoitustiloiksi huhtikuusta kesäkuuhun 1846. Alukseen asennettiin 10. maaliskuuta 1959 - 7. helmikuuta 1860 Portsmouthissa 500 nhp:n höyrykone ja muutettiin samalla kaksikantiseksi. Aluksen aseistus keveni samalla 89-tykkiseksi. Höyrykone tuotti 2 102 ihp:ta, mikä mahdollisti 10,5 solmun nopeuden. == Palvelus == Vuonna 1865 alus luovutettiin Victorian siirtokunnalle koululaivaksi, jonka jälkeen se varustettiin ja takiloitiin. Merikelpoiseksi saattaminen maksoi 42 000 puntaa. Alus lähti lokakuussa 1867 Australiaan, jonne se saapui Hyväntoivonniemen kierrettyään helmikuussa 1868. Se oli ensimmäinen Alfred Graving Dockille siirretty alus. Aluksen aseistuksena oli 1847 kaksi seitsemän tuuman RML-tykkiä, kaksikymmentä 64 naulan ja yhtä monta 32 naulan tykkiä. Lisäksi aluksella oli kuusi kahdentoista naulan haupitsia. Vuosina 1879-1882 alus muutettiin yksikantiseksi ja takila supistettiin päämastoon. Samalla alus luokiteltiin fregatiksi ja aseistuksesta osa korvattiin takaaladattavilla tykeillä. Alus ankkuroitiin 1891 Williamstowniin ja kattilat poistettiin 1893. Alus myytiin huutokaupalla 28. huhtikuuta 1898 sydneyläiselle Bernard Einersonille 2 400 punnalla. ==Lähteet== * === Viitteet === == Aiheesta muualla == Luokka:Nelson- luokan linjalaivat
Uusi Kotimaa

Uusi Kotimaa oli Yhdysvalloissa vuosina 1881–1934 ilmestynyt amerikansuomalainen sanomalehti. August Nylundin omistama ja toimittama Uusi Kotimaa alkoi ilmestyä Minneapolisissa elokuussa 1881. Neli- ja myöhemmin kuusisivuinen viikkolehti julkaisi uutisia sekä lukijoita viihdyttäviä jatkokertomuksia. Vuonna 1884 Nylund muutti lehtensä Minnesotan New York Millsiin, jossa hän julkaisi myös kaunokirjallista kuukausilehteä Aamuruskoa. Vuonna 1888 Nylund muutti lehtineen Oregonin Astoriaan, jolloin hänen toimittajansa J. W. Lähde osti Uuden Kotimaan kirjapainon ja ryhtyi julkaisemaan New York Millsissä Amerikan Suometar -nimistä viikkolehteä. Vuonna 1890 Nylund toi Uuden Kotimaan takaisin New York Millsiin, jolloin Lähde jatkoi lehden toimittamista ja Amerikan Suometar sulautui siihen. August Nylundin kuoltua vuonna 1892 lehti siirtyi Felix Nylundille. Lähteen muutettua vuonna 1894 Michiganin Ironwoodiin Uutta Kotimaata toimittivat John Heino, Väinö Andelin ja myöhemmin Felix Nylund itse. Andelin perusti vuonna 1898 kaunokirjallisen kuukausilehden Kansan Toverin, jota Nylund ja sittemmin Uuteen Kotimaahan palannut Lähde julkaisivat usean vuoden ajan. Vuonna 1919 Nylund myi Uuden Kotimaan People's Voice Cooperative Publishing Company -nimiselle yhtiölle, jonka rahoittajana toimi Nonpartisan League. Oikeistolais- ja uskonnollishenkinen maaseutuyhteisön lehti muuttui hyvin radikaaliksi. Vuonna 1923 kommunistit ostivat Nonpartisan Leaguen osakkeet ja Uusi Kotimaa muutettiin maanviljelijöille ja työläisille tarkoitetuksi kommunistiseksi sanomalehdeksi. Sen ensimmäisenä päätoimittajana työskenteli Knut Einar Heikkinen. Kolmesti viikossa ilmestynyt lehti siirrettiin vuonna 1931 Työmiehen kustannettavaksi Wisconsinin Superioriin. Seuraavana vuonna se muutettiin viikkolehdeksi. ==Lähteet== ==Aiheesta muualla== * Uusi Kotimaa digitoituna kansalliskirjastossa * Uuden Kotimaan numeroja digitoituna * Amerikan Suometar (New York Mills) digitoituna kansalliskirjastossa Luokka:Amerikansuomalaiset sanomalehdet
Falling Skies

Falling Skies on yhdysvaltalainen post-apocalyptinen tieteissarja, jonka on luonut Robert Rodat. Falling Skies alkoi TNT-kanavalla vuonna 2011 ja päättyi 2015. Suomessa sarjaa on esittänyt muun muassa Nelonen. == Tuotanto == Sarjaa on kuvattu Kanadassa, esimerkiksi Ontarion provinssissa sijaitsevassa Hamiltonissa. == Rooleissa == == Juoni == Sarjan tapahtumat kertovat avaruusolentojen hyökkäyksestä selvinneistä ihmisistä, jotka ovat muodostaneet oman pienen yhteisön nimeltä 2nd Mass joka taistelee vihamielisiä miehittäjiä vastaan. Tarinan keskeisiä hahmoja ovat entinen historianopettaja Tom Mason (Noah Wyle) ja hänen kolme poikaansa sekä muun muassa yhteisön johtaja kapteeni Weaver (Will Patton) ja lääkärinä toimiva Anne Glass (Moon Bloodgood). == Lähteet == == Aiheesta muualla == * Luokka:2010-luvun yhdysvaltalaiset scifi-sarjat Luokka:Yhdysvaltalaiset draamasarjat Luokka:TNT:n televisio-ohjelmat
Wil Traval

William ”Wil” Traval (s. 9. heinäkuuta 1980 Victoria) on australialainen televisionäyttelijä, joka tunnetaan televisiosarjasta Ensiapuosasto. Hän esiintyi sarjassa Jack Quaden roolissa vuosina 2004–2008. Hän on esiintynyt myös esimerkiksi televisiosarjoissa Rescue: Special Ops, Underbelly, The Inbetweeners, Red Widow, Olipa kerran ja Jessica Jones. == Aiheesta muualla == * * Wil Traval Allmovie.comissa. Luokka:Australialaiset näyttelijät Luokka:Vuonna 1980 syntyneet Luokka:Elävät henkilöt
Tris(dibentsylideeniasetoni)dipalladium(0)

Tris(dibentsylideeniasetoni)dipalladium(0) ((C17H14O)3Pd2) on palladiumin organometalliyhdisteisiin kuuluva orgaaninen yhdiste. Ligandeina yhdisteessä ovat dibentsylideeniasetonimolekyylit. Yhdistettä käytetään orgaanisen kemian synteeseissä palladiumin lähteenä ja katalyyttinä. ==Ominaisuudet== Huoneenlämpötilassa tris(dibentsylideeniasetoni)palladium(0) on tumman violettia kiteistä ainetta. Yhdiste ei liukene veteen, mutta liukenee useisiin orgaanisiin liuottimiin kuten dikloorimetaaniin, kloroformiin ja bentseeniin. Kloroformista kiteytettäessä muodostuu kloroformin ja tris(dibentsylideeniasetoni)dipalladium(0):n kompleksi. Toisin kuin monet muut palladiumin organometallikompleksit tris(dibentsylideeniasetoni)dipalladium(0) ei ole erityisen herkkä veden tai ilman vaikutuksille. Molekyylissä kummatkin palladiumatomit ovat sitoutuneet yhteensä kolmeen dibentsylideeniasetonin kaksoissidokseen. Nämä sidokset ovat suhteellisen heikkoja ja voidaan helposti korvata muilla ligandeilla. ==Valmistus ja käyttö== Tris(dibentsylideeniasetoni)dipalladium(0):a valmistetaan lisäämällä dibentsylideeniasetonin ja natriumtetraklooripalladaatin metanoliliuokseen pelkistimeksi natriumasetaattia. Liuos jäähdytetään ja muodostuva tris(dibentsylideeniasetoni)dipalladium(0) suodatetaan. Tris(dibentsylideeniasetoni)dipalladium(0):a käytetään katalyytteinä useissa eri reaktioissa. Tällaisia ovat muun muassa eenireaktiot, kytkentäreaktiot kuten Suzuki-kytkentä, syklisoinnit, alkenyyli- ja aryylihalogenidien karbonyloinnit ja asymmetriset allylointireaktiot. ==Lähteet== Luokka:Organometalliyhdisteet Luokka:Palladiumyhdisteet
Holiday Club Tampereen kylpylä

Holiday Club Tampereen kylpylä (Tampereen kylpylä, Lapinniemen kylpylä) on Tampereen Lapinniemessä sijaitseva, Holiday Club -ketjuun kuuluva hotelli, jossa on kylpyläosasto. Kylpylähotelli sijaitsee rakennuksessa, joka on alkujaan rakennettu vuonna 1897 puuvillakehräämöksi. Kylpylä rakennettiin tehdasrakennukseen vuonna 1990. Holiday Club osti kylpylän vuonna 2000. Kylpylä siirtyi vuonna 2006 Sokotelin omistukseen ja vuonna 2011 takaisin Holiday Clubin omistukseen. == Lähteet == == Aiheesta muualla == *Tampereen kylpylä; Holiday Club Luokka:Tampereen hotellit Luokka:Suomalaiset kylpylät Luokka:Lapinniemi
Koskipanimo

Koskipanimo Oy on Tampereen keskustassa, Finlaysonin vanhassa tehdasrakennuksessa, Plevna-panimoravintolan yhteydessä toimiva, vuonna 1994 alkujaan kommandiittiyhtiönä perustettu, sittemmin osakeyhtiöksi muuttunut suomalainen pienpanimo. Osakeyhtiön toimitusjohtaja on panimomestari Sam Viitaniemi. Vuonna 2014 osakeyhtiön liikevaihto oli 0,635 miljoonaa euroa ja nettotulos 0,159 miljoonaa euroa. Omana osakeyhtiönään (Tampereen panimoravintola Oy) toimivan ravintola Plevnan yhteydessä sijaitseva Koskipanimo kertoo vuosituotannokseen 200 000 litraa. Tämä koostuu noin kahdestakymmenestä eri tuotteesta: oluita, siidereitä ja panimosimaa. Koskipanimo valmistaa myös erilaisia kausi- ja erikoistuotteita. Panimo tunnetaan monien eri ravintoloiden tilausolueiden valmistana. Koskipanimo on valmistanut talonoluita esimerkiksi useasti vuoden olutravintolaksi valitulle, Helsingin Puotilassa sijaisevalle olutravintola Pikkulinnulle. == Palkinnot == Kilpailu Palkittu olut Palkinnot Suomen paras olut Suomen paras olut Siperia Stout (8,0 %) Suomen Paras Olut 2015 Suomen paras olut Siperia Stout (8,0 %) Hopeaa 2013, hopeaa 2012, hopeaa 2011 (Hanatuotteet, Vahva olut, yli 6%) Suomen paras olut Siperia Stout (8,0 %) Kultaa 2015 (Perinteinen ale yli 4,7%) Suomen paras olut Severin Extra I.P.A.(5,9 %) Kultaa 2013, hopeaa 2012 (Hanatuotteet, Ale, enintään 6%) Suomen paras olut Smörre Ruis I.P.A.(5,9 %) Hopeaa 2013 (Hanatuotteet, Ale, enintään 6%) Suomen paras olut Cotton Ale (4,5 %) Pronssia 2013 (Hanatuotteet, Ale, enintään 6%) Suomen paras olut Savuolut James (5,2 %) Kultaa 2013 (Hanatuotteet, Lager, enintään 6 %) Suomen paras olut Plevnan Stout (7,0 %) Pronssia 2013 (Hanatuotteet, Vahva olut, yli 6 %) Suomen paras olut Weizen Bock (7,5 %) Hopeaa 2016, kultaa 2015, kultaa 2014 (Vehnäolut) == Lähteet == == Aiheesta muualla == * Koskipanimo Oy:n liikevaihdon kohtalainen kasvu toi lievän tulosparannuksen. Tilikausi: 2014/12 (kauppalehti.fi) Luokka:Suomalaiset pienpanimot Luokka:Tamperelaiset yritykset Luokka:Finlayson (kaupunginosa)
Niko Nakari

Niko Nakari (s. 6. huhtikuuta 1984 Kuusankoski) on suomalainen jalkapalloilija. Nakari on pelipaikaltaan hyökkääjä.Niko Nakari Soccerway- sivustolla Nakari on Kumu JT:n ja FC Kuusankosken kasvatti. Hän debytoi FC Kuusankosken edustusjoukkueessa Ykkösen kaudella 2001. Nakari edusti seuraa vuoteen 2008 asti ja viimeisenä kautenaan voitti Kakkosen A-lohkon maalikuninkuuden 16 maalilla. Kaudeksi 2009 Nakari siirtyi Veikkausliigassa pelanneeseen Myllykosken Palloon, jonka riveissä hän pelasi kuusi liigaottelua ilman maaleja. Loppukauden ajaksi Nakari siirtyi lainalle FC Kuusankoskeen ja palasi joukkueeseen pysyvästi 2010. Hän oli jälleen joukkueensa paras maalintekijä, mutta FC Kuusankosken luopuessa kauden päätteeksi kilpailutoiminnasta Nakari siirtyi Voikkaan Pallo-Peikkoihin sarjatasoa alemmaksi Kolmoseen. Nakari siirtyi kesken kauden 2013 Kakkosessa putoamistaisteluun ajautuneeseen Susiin. Hän teki viisi maalia kuuteen otteluun, mutta joukkue ei onnistunut säilyttämään sarjapaikkaansa. Kaudella 2013 Nakari oli mukana nostamassa Susia takaisin Kakkoseen ja 37 maalillaan hän oli eniten Kolmosen lohkoista maaleja tehnyt pelaaja. Nakari voitti Kakkosen Itälohkon maalikuninkuuden kaudella 2015 tehtyään 18 maalia.palloliitto.fi == Saavutuksia ja palkintoja == Sudet * Kolmonen, Kaakkois-Suomen piiri mestaruus (2): 2014, 2018 Henkilökohtaiset * Kakkosen, A-lohkon \ Itälohkon maali kuninkuus (3): 2007, 2015, 2016 * Kolmosen, Kaakkois-Suomen piirin maali kuninkuus (2): 2014, 2018 ==Lähteet== Luokka:Suomalaiset jalkapalloilijat Luokka:Vuonna 1984 syntyneet Luokka:Elävät henkilöt
Lauri Patomäki

Lauri Kalevi Patomäki (10. elokuuta 1934 Viipuri – 15. kesäkuuta 2010 Helsinki)Muistot. Hs.fi, viitattu 5.11.2015 oli suomalainen fyysikko. Hän oli Kuopion yliopiston lääketieteellisen fysiikan professori 1974–1997. Hänen tutkimusalaansa olivat säteilyannosten mittaus ja isotooppilääketiede.Facta 2001, WSOY 1985, 12. osa, palsta 602Uppslagsverket.fi == Lähteet == Luokka:Suomalaiset fyysikot Luokka:Suomalaiset professorit Luokka:Kuopion yliopiston professorit Luokka:Vuonna 1934 syntyneet Luokka:Vuonna 2010 kuolleet
Patomäki (täsmennyssivu)

Patomäki tarkoittaa seuraavia: *Patomäki, Lahden kaupunginosa ==Sukunimi== * Heikki Patomäki (s. 1963), kansainvälisen politiikan professori * Kalle Patomäki, vuoteen 1905 Lundén (1885–1963), päätoimittaja, pankinjohtaja * Lauri Patomäki (1934–2010), fyysikko, professori * Panu Patomäki (s. 1949), kuvanveistäjä Luokka:Luettelot henkilöistä sukunimen mukaan
Kalle Patomäki

Kalle Alfred Patomäki (8. helmikuuta 1885 Viipuri – 6. joulukuuta 1963Vem & vad) oli suomalainen päätoimittaja ja pankinjohtaja. Patomäki valmistui filosofian kandidaatiksi ja maisteriksi 1914, suoritti oikeustutkinnon 1917 ja sai varatuomarin arvon 1925. Hän oli Uuden Suomettaren toimittaja 1905–1907 ja 1909–1910, Haminan Lehden päätoimittaja 1908, Mikkelin Sanomien päätoimittaja 1911–1913, Savo-Karjalan Osakepankin pääjohtokunnan jäsen 1918–1924, hallintoneuvoston jäsen 1925–1926, pääjohtaja 1930–1940, pankkitarkastusviraston lainoppinut jäsen 1926–1930.Kuka kukin on 1954Kuka kukin on 1954 == Lähteet == Luokka:Suomalaiset päätoimittajat Luokka:Suomalaiset pankinjohtajat‎ Luokka:Vuonna 1885 syntyneet Luokka:Vuonna 1963 kuolleet
Shanwei

Shanwei () on prefektuuritason kaupunki Kiinan Guangdongin maakunnan itäosassa. Kaupungin keskusta sijaitsee linnuntietä noin 220 kilometriä maakunnan pääkaupunki Kantonista itäkaakkoon. Kaupungin väkiluku on 2,94 miljoonaa (2010) ja pinta-ala 4 862 neliökilometriä. Prefektuuri rajoittuu luoteessa Huizhoun, Heyuanin, Meizhoun, sekä koillisessa Jieyangin prefektuuritason kaupunkeihin. Etelässä naapurina on Etelä-Kiinan meri. Piirikuntatasolla prefektuuri jakautuu neljään osaan. Osat ovat (numerointi kuten oheisessa kuvassa) ;Kaupunkipiiri ja piirikuntatason kaupunki (2) * 1. Chengqu (城区), 492 262 as. * 2. Lufeng (陆丰市), 1 358 265 as. ;Piirikunnat (2) * 3. Haifeng (海丰县), 793 408 as. * 4. Luhe (陆河县), 291 534 as. Shanwei.jpg|Näkymä Shanweista. Jiesheng DDY.JPG|Temppeli Shanweissa. Lufeng Yuanshan Si 2014.02.15 13-29-29.jpg|Yuanshanin temppeli Lufengin piirikuntatason kaupungissa. Haifeng Honggong Hongchang Jiuzhi 2014.02.15 16-37-46.jpg|Kungfutsen temppeli Haifengin piirikunnassa. == Lähteet == == Aiheesta muualla == * Shanwei Travel Guide (travelchinaguide.com) * Shanwei Overview (chinatravel.com) Luokka:Guangdongin kaupungit Luokka:Guangdongin prefektuurit
Senbazuru

Senbazuru () on japanilainen käsite, joka merkitsee tuhatta langalla toisiinsa liitettyä origami-kurkea (jap. orizuru). Moniväriset paperikurjet voidaan ripusta narusta roikkumaan esimerkiksi kattoon. Japanilaisen uskomuksen mukaan kurjet elävät tuhatvuotiaiksi, mikä on saattanut vaikuttaa senbazurun vaatimaan lukumäärään. Koska tähän kuluva työn ja ajan määrä on korkea, senbazuruja tekevät usein ihmisryhmät, kuten koulujen kerhojen jäsenet tai hyväntekeväisyysliikkeet. Senbazurun valmiiksi saavalle taholle uskotaan suotavan yliluonnollisia etuja, kuten onnellisuus, ikuinen hyvä onni, sairaudesta paraneminen tai muuta vastaavaa – joskus mainitaan, että sen täytyy edun saamikseksi olla kokonaan yhden henkilön tekemä. Avioliittoa solmittaessa morsiamen isä saattaa lahjoittaa avioparille senbazurun, minkä uskotaan tuovan avioparille tuhat vuotta hyvää onnea. Senbazurun suosio kasvoi 1950-luvun jälkeen Sadako Sasakin kokeiltua sitä ennen kuin kuoli leukemiaan, johon oli sairastunut Hiroshiman pommituksessa vuonna 1945. Ennen kuolemaansa hän ehti taitella 644 paperikurkea. Perinteen mukaisesti senbazurun hävittäminen tapahtuu viemällä se temppeliin, missä se poltetaan. ==Lähteet== * * * == Aiheesta muualla == Luokka:Japanin taide Luokka:Paperityöt
Doge (meemi)

Doge on shiba inu -rotuisesta koirasta tehty meemi. Nimi doge tulee englannin kielen koiraa tarkoittavasta sanasta dog. Doge-meemi perustuu Atsuko Saton 2010 koirastaan Kabosusta ottamaan valokuvaan, joka tuli kuuluisaksi 2013. Tyypillisessä Doge-meemissä on erivärisiä Comic Sans -fontilla kirjoitettuja tekstejä shiba inu -koiran kuvan päällä. Tavallisimpia tekstejä ovat wow, such, very, much ja so. Dogemeemi on laajentunut jo aika kauas lähtökohdastaan. Nykyään osassa meemeistä ei ole edes alkuperäisen dogen kasvoja. Tekstit kirjoitetaan tiettyjä sääntöjä noudattavalla huonolla englannin kielellä. Dogesta on tehty oma kryptovaluutta Dogecoin. Doge myös äänestettiin 2010-luvun meemiksi. == Lähteet == == Aiheesta muualla == Luokka:Internet-ilmiöt
Georges Matheron

Georges François Paul Marie Matheron (2. joulukuuta 1930 – 7. elokuuta 2000) oli tilastotieteen erityisalan geostatistiikan perustajia. Hän opiskeli matematiikkaa, fysiikkaa ja todennäköisyyslaskentaa ensin korkeakoulussa Ecole Polytechnique ja sitten kaivosalaa École des Mines de Paris. Eräs hänen opettajistaan oli Paul Levy, jonka vaikutus oli suuri todennäköisyyslaskennan saralla. Vuosina 1954–1963 hän työskenteli Algeriassa Bureau de Recherches Géologiques et Minières ja kuuli siellä ensimmäisen kerran eteläafrikkalaisten uusista malmiarvioitimenetelmistä. Niitä olivat tehneet muun muassa Danie Krige, Herbert Sichel, de Wijs, jotka sovelsivat niitä lähinnä kultamalmioiden arvioinnissa. Näiden tutkimusten tuloksena hän julkaisi kaksi kirjaa: Traité de géostatistique appliquée ja Les variables régionalisées et leur estimation: une application de la théorie des functions aléatoires aux sciences de la nature. Vuosina 1964–1968 Matheron työskenteli matemaattisen morfologian parissa yhdessä Jean Serran kanssa samalla, kun tutki hydrodynamiikkaa julkaisten siitä vuonna 1967 kirjan Éléments pour une théorie des milieux poreux. Käynnistettyään todennäköisyyslaskennan ja geostatistiikan opetuksen korkeakoulussa École des Mines de Nancy Nizzassa, otti hän vetääkseen École des Mines de Parisin tutkimuskeskuksen Centre de Morphologie Mathématique. Hänen vaikutuksestaan se muuttui monitietellisemmäksi ja siksi sen nimi muutettiin vuonna 1979 Centre de Géostatistique et de Morphologie Mathématique. Vuonna 1986 keskus jakaantui kahtia, joista keskusta Centre de Morphologie Mathématique johti Jean Serra ja keskusta Centre de Géostatistique Fontainebleaussa johti Georges Matheron. Täällä alkoi voimallinen kehitystyö, johon osallistuivat muun muassa André Journel, Alain Maréchal, Pierre Delfiner ja Jean-Paul Chilès, jossa syntyivät epälineaarinen geostatistiikka ja ei- stationäärinen geostatistiikka. Koko ajan teorioita sovellettiin myös kaivosteollisuuden tarpeisiin. Vuonna 1975 Matheron julkaisi kirjan Random sets and integral geometry. == Julkaisuja == Hän on julkaisuut geostatistiikkaan liittyen seuraavia teoksia : * Geostatistiikkaa: Traité de géostatistique appliquée, Technip, Ranska, 1962–63 * Matheronin väitös: Les variables régionalisées et leur estimation : une application de la théorie des functions aléatoires aux sciences de la nature, Masson, Ranska, 1965 * Hydrodynamiikkaa: Éléments pour une théorie des milieux poreux, Masson, Ranska, 1967 * Alueellistettujen muuttujien teoria: La théorie des variables régionalisées, et ses applications, 1970 * Random sets and integral geometry, John Wiley & Sons, ISBN 978-0-471-57621-1, 1975 * Estimer et choisir : un essai sur les probabilités appliquées, 1978 * Estimating and Choosing: An Essay on Probability in Practice, Springer, ISBN 978-0-387-50087-4, 1989 == Lähteet == == Aiheesta muualla == * Annales: Georges Matheron Luokka:Ranskalaiset matemaatikot Luokka:Ranskalaiset geologit Luokka:Geostatistiikka Luokka:Vuonna 1930 syntyneet Luokka:Vuonna 2000 kuolleet
Ilkka Paunio

Ilkka Kalervo Paunio (19. huhtikuuta 1931 Tukholma – 31. heinäkuuta 2008 Espoo) oli suomalainen hammaslääkäri. Hän oli Kuopion korkeakoulun hammaslääketieteen professori 1973–1975 ja Helsingin yliopiston kariesopin professori 1975Facta 2001, WSOY 1985, 12. osa, palsta 607–1995Muistot. Hs.fi, viitattu 5.11.2015. Hänen veljiään olivat professorit Jouko Paunio ja Keijo Paunio. == Lähteet == Luokka:Suomalaiset hammaslääkärit Luokka:Suomalaiset professorit Luokka:Helsingin yliopiston professorit Luokka:Kuopion yliopiston professorit Luokka:Vuonna 1931 syntyneet Luokka:Vuonna 2008 kuolleet
Jouko Paunio

Jouko Juhani Kyösti Paunio (18. toukokuuta 1928 Helsinki – 19. kesäkuuta 2007 Espoo) oli suomalainen taloustieteilijä. Hän oli Helsingin yliopiston kansantaloustieteen professori 1966–1993 ja Suomen Akatemian tutkijaprofessori 1972–1975. Hänen tutkimusalaansa olivat inflaatio-, työllisyys- ja maksutaseongelmat.Facta 2001, WSOY 1985, 12. osa, palsta 607Muistot. Hs.fi, viitattu 5.11.2015 Paunio kuului suomalaisten taloustieteilijöiden O-ryhmään. Hänen veljiään olivat professorit Ilkka Paunio ja Keijo Paunio. == Lähteet == ==Aiheesta muualla== * Luokka:Suomalaiset taloustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1928 syntyneet Luokka:Vuonna 2007 kuolleet
Filopat ja Patafil

Filopat ja Patafil oli Günter Raetzin vuosina 1962–1968 tekemä itäsaksalainen nukkeanimaatiosarja, joka toteutettiin stop motion -tekniikalla. Sarjan päähenkilöt olivat pallopäiset nukkehahmot Filopat ja Patafil.Internet Movie Database : Filopat und Patafil Filopat ja Patafil -sarjaa esitettiin Suomessa Yleisradiossa vuosina 1966–1967 ensimmäiset 13 jaksoa ja sen jälkeen vuosina 1969–1972 ja 1975–1977 loput 31 jaksoa. Yle TV1 muistikuvaputki 9.1.2008 : Kaksi lastenohjelmaa: Sointulan väki ja Filopat & Patafil == Lähteet == Luokka:Animaatiosarjat Luokka:Saksan demokraattinen tasavalta
Lantula

Lantula on kulmakunta ja entinen koulupiiri Sastamalan kaupungissa Pirkanmaalla. Lantula lähikylineen muodostaa niin sanotun Lantulan seudun, jossa on noin 350 asukasta. Lantula valittiin Pirkanmaan vuoden kyläksi vuonna 2012. Kylä sijaitsee Vesilahdentien varrella kunnan itäosassa. Kylä kuului vuoteen 1972 Tyrvään kuntaan ja vuosina 1973–2008 Vammalaan. Lantula ei ole Sastamalan maarekisterikylä, sillä se on syntynyt 1900-luvun aikana usean kylän maille. Lantula oli tuohon saakka ollut eri kylien takamaita, joissa oli hieman torppia ja mäkitupia. 1800-luvun lopulla aloitettiin Vankimusjärven kuivaus joka saatiin päätökseen 1900-luvun puolivälissä. Järven vesijättömaa muutettiin viljelykäyttöön, mikä kasvatti lähialueen kyliä. Lantulaan perustettiin kansakoulu vuonna 1939, joka muuttui myöhemmin alakouluksi. Lantulan koulu lakkautettiin vuonna 2005. Pääelinkeino Lantulassa on maanviljely, mutta iso osa asukkaista käyvät töissä muualla. Kylän postikonttori, pankki ja kaupat ovat loppuneet jo 1900-luvun lopulla. Lakkautettu koulu on siirtynyt kyläyhdistykselle, joka ylläpitää siinä kylätaloa nimeltä Lantula-talo. ==Lähteet== ==Aiheesta muualla== *Lantulan seudun kyläyhdistys ry Luokka:Tyrvään kylät Luokka:Suomen valtakunnalliset vuoden kylät Luokka:Suomen kulmakunnat
Ari Härkönen

Ari Härkönen (s. 25. marraskuuta 1962 Oulu) on suomalainen jalkapallovalmentaja ja entinen jalkapalloilija. Hän toimii Suomen Palloliiton Pohjois-Suomen nuorisopäällikkönä. Peliurallaan hän oli pelipaikaltaan keskikenttäpelaaja. Härkönen on Oulun Työväen Palloilijoiden (OTP) kasvatti. Edustusjoukkueessa Härkönen debytoi syksyllä 1980 OTP:n riveissä Valkeakoskella, ja pelasi kauteen 1986 asti seurassa SM-sarjaa sekä I divisioonaa. Sen jälkeen hän oli nostamassa Oulun Luistinseuraa (OLS) alasarjoista aina I divisioonaan kauteen 1990 mennessä. Oulussa tapahtuneen jalkapallovoimien eli OTP:n ja OLS:n yhdistämisen myötä Härkönen oli mukana uusissa seuroissa FC Oulu ja FC 1991, jotka pelasivat 1990-luvun alussa Veikkausliigaa ja I divisioonaa. Sen jälkeen hän pelasi vielä uudessa oululaisseurassa Tervareissa. Härkönen toimi 1990-luvun puolivälissä pelaajavalmentajana niin Tervareissa kuin FC Raahessa. Kausina 1999–2001 hän toimi Ykkösessä ja Kakkosessa pelanneen OLS:n päävalmentajana. Härkösestä tuli keväällä 2003 toimintansa aloittaneen uuden oululaisen yhteistyöseuran AC Oulun ensimmäinen päävalmentaja. Kahden kauden jälkeen hän siirtyi sivuun toimestaan, mutta toimi vielä kaksi vuotta joukkueen valmennusryhmässä. Kausina 2007–2008 Härkönen valmensi Kakkosessa pelannutta OPS-jp:tä. Härkönen pelasi urallaan yhteensä 32 pääsarjaottelua ja teki yhden maalin. Vuodesta 2010 lähtien Härkönen on toiminut Suomen Palloliiton Pohjois-Suomen piirin nuorisopäällikkönä. Jalkapallon ulkopuolella hän on työskennellyt yli 25 vuotta pankkialan tehtävissä. ==Lähteet== Luokka:Suomalaiset jalkapallovalmentajat Luokka:Suomalaiset jalkapalloilijat Luokka:Vuonna 1962 syntyneet Luokka:Elävät henkilöt
Peippo (täsmennyssivu)

Peippo tarkoittaa seuraavia: *peippo, varpuslintu ==Sukunimi== * Antti Peippo (1934–1989), elokuvaaja ja elokuvaohjaaja * Aune Peippo (1906–1983), kuvaamataidon opettaja ja kirjailija * Jussi Peippo (1933–1982), sisustusarkkitehti * Tuomas Peippo (s. 1968), rumpali Luokka:Luettelot henkilöistä sukunimen mukaan
Obštši Syrt

Obštši Syrt () on Volgan ja Uraljoen välisen vedenjakajan muodostava ylänkö Venäjällä ja Kazakstanissa Uralvuorilta lounaaseen. Sen maaperä on hiekkaa, savea ja kalkkikiveä, ja karstimaata esiintyy siellä runsaasti. Ylängön leveys on 500 kilometriä ja suurin korkeus 400 metriä. Arokasvillisuus on alueella tyypillistä. Idässä on ollut rikkaita kuparilöydöksiä. == Lähteet == Luokka:Venäjän ylängöt Euroopassa Luokka:Kazakstanin maantiede
Pentatsosiini

Pentatsosiini (Dolapent, Dolofortin, Fortralin) on vahvahko kipulääke, eli analgeetti joka kuuluu opioidien ryhmään. Lääke on synteettinen, ei luonnosta suoraan saatava kuten jotkin opiaatit ovat. Sitä on pidetty lähinnä keskivahvana opiaattina. 30–40 mg tätä lääkeainetta annettuna ruiskeena lihakseen, vastaa verraten 10 mg morfiinia tai 75–100 mg petidiiniä. Pentatsosiiniin kehittyvää riippuvuutta ei pidetty niin vahvana kuin kuten esimerkiksi vahvoilla opiaateilla. Syy on siinä, että pentatsosiini ei euforisoi eikä sedatoi samoissa määrin. Pentatsosiinin käyttö lienee väistynyt lähinnä sen aiheuttamien sivuvaikutusten (lähinnä huimaus, oksentelu, pahoinvointi ja näköhäiriöt) sekä hengityksen lamaantumisen vaaran takia. Esimerkiksi sydäninfarktin hoitaminen tätä nimenomaista lääkettä käyttäen, on vaatinut erityistä varovaisuutta. Lääkkeen merkittävimmät antotavat ovat olleet suun kautta annettava tablettimuoto sekä lihakseen pistettävä ruiske (i.m.).Olli-Tuomi-Alfering: Lääkkeet ja niiden käyttö. Shks/Wsoy, 1976. s. 199. ISBN 951-0-06936-1. Pentatsosiini on psykotrooppisia aineita koskevan yleissopimuksen valvonnan alainen yhdiste. == Lähteet == *Lääkevalmisteet 1976 – Pharmaca Fennica PF76: s. 107, 778, 1067–1069 === Viitteet === == Aiheesta muualla == * Human Metabolome Database (HMDB): Pentazocine * Kyoto Encyclopedia of Genes and Genomes (KEGG): Pentazocine Luokka:Anestesiologia Luokka:Kipulääkkeet Luokka:Synteettiset opioidit
Corrector Yui

Corrector Yui () on Nippon Animationin ja Studio Pierrotin yhteistyönä luoma shōjo-genren animesarja. Se kertoo Yui Kasuga -nimisen tytön virtuaalimaailmassa tapahtuvasta taistelusta pahaa Grosser-supertietokonetta vastaan. Apunaan hänellä on robotti nimeltä I.R. Sarjaa esitti NHK huhtikuusta 1999 lokakuuhun 2000 52 jakson verran ja siitä on olemassa myös kaksi eri mangasarjaa. == Lähteet == Luokka:1990-luvun anime ja manga Luokka:Animesarjat Luokka:Shōjo
Woolmark

Woolmark eli kansainvälinen villamerkki on uudesta puhtaasta villasta valmistettujen tuotteiden tunnusmerkki. Sitä käytetään myös villapesuohjelman symbolina useiden pesukoneiden ohjelmavalitsimissa. Merkin yhteydessä esiintyvät usein teksti Puhdasta uutta villaa (Pure New Wool, Pura lana vergine jne.). 1960-luvun alussa synteettiset kuidut, kuten polyamidi (nailon yms.) ja polyesteri alkoivat vallata alaa tekstiiliteollisuudessa, ja luonnonkuitujen kuten villan valmistajien oli ryhdyttävä ajamaan asiaansa entistä tehokkaammin. Tyyliteltyä lankavyyhtiä kuvaavan villamerkin suunnitteli vuonna 1964 italialainen graafikko Francesco Saroglia ja sitä alkoi tehdä tunnetuksi International Wool Secretariat, kansainvälinen villasihteeristö. Se oli perustettu vuonna 1937 nimellä International Wool Publicity and Research Secretariat, mikä pian lyhennettiin muotoon International Wool Secretariat (IWS). Lontoossa päämajaansa pitäneellä IWS:llä oli 1950-luvun puolivälissä sivutoimisto jokaisessa merkittävässä villantuotantomaassa.The History of the Woolmark Brand , The Woolmark Company. Viitattu 6.11.2015. Vuonna 1997 IWS muuttui järjestöstä yhtiöksi nimeltä The Woolmark Company. Vuonna 2007 Woolmark Companyn osti Australian Wool Innovation –järjestö (AWI), joka on nykyisin Woolmark-brändin juridinen omistaja. Australian Wool Innovation jatkaa International Wool Secretariatin toimintaa koordinoimalla villan tutkimusta ja kehitystä, mainostamalla ja markkinoimalla villaa maailmanlaajuisesti ja määrittämällä laatustandardeja sadan prosentin villatuotteille ja villasekoituksille. Oikeuden varustaa oman yrityksen villatuotteet Woolmark –merkillä saa täyttämällä AWI:n laatuvaatimukset ja muut ehdot sekä maksamalla Woolmark–lisenssimaksuja.Woolmark , Nobel Trade Ay, Superwool Oy. Viitattu 6.11.2015. Lisenssin saamiseksi tekstiilivalmistajan tuotteet testataan riippumattomissa laboratorioissa vetolujuuden, nukkaantumisen, joustavuuden, öljyn- ja vedenpitävyyden, hankauksen sietokyvyn ja värinpitävyyden osalta.Raivio, Ville: Villasymboli takaa laadun, muttei eettisyyttä, Taloussanomat 12.4.2015. Viitattu 6.11.2015. Villasekoitelangoille on olemassa oma Woolmark Blend -tunnuksensa. ==Lähteet== ==Aiheesta muualla== *Villamerkistä Virtuaaliammattikorkeakoulun sivustolla Luokka:Tavaramerkit Luokka:Tekstiiliteollisuus
Rock City (yhtye)

Rock City, tunnetaan myös nimellään R. City ja Planet VI on vuonna 2003 perustettu yhdysvaltalainen musiikki-ryhmä. Ryhmässä on kaksi jäsentä, veljekset Theron ja Timothy Thomas, jotka tunnettaan myös taiteilijanimellän A.I. ja Uptown AP. Luokka:Yhdysvaltalaiset yhtyeet
Project CARS

Project CARS on Slightly Mad Studiosin kehittämä ja Bandai Namco Entertainmentin julkaisema simulaatiopeli. Peli julkaistiin PlayStation 4:lle, Windowsille ja Xbox One:lle 7. toukokuuta 2015. Pelin jatko-osa Project CARS 2 on julkaistu vuonna 2017. CARS on lyhenne sanoista "Community Assisted Racing Simulator". == Kehitys == Peli on joukkorahoitettu yrityksen omassa portaalissa World of Mass Development (WMD). Rahoitukseen osallistuneille luvattiin osuus voitoista. Joulukuussa 2012 brittiläinen Financial Services Authority puuttui rahoitustapaan. Seurauksena Slightly Mad Studios ei enää salli rahoittamista ja halukkaille tarjottiin täyttä hyvitystä. WMD:n toimintatapaa on myös muutettu jotta sitä ei voisi tulkita sijoitustavaksi. == Pelaaminen == Pelissä on yli 70 autoa eri luokista. == Julkaisu == Alun perin peli oli tarkoitus julkaista marraskuussa 2014, mutta sitä haluttiin vielä viilata ja kunnostaa, joten julkaisua siirrettiin maaliskuulle 2015.Project Cars liittyy myöhästelijöiden joukkoon – kauan eläköön vuosi 2015! Peli myöhästyi lisää, ja julkaisua sirrettiin huhtikuulle 2015.Project CARS myöhästyy jälleen Lopulta julkaisupäiväksi tuli 7. toukokuuta 2015.Project CARS sai lopullisen julkaisupäivänsä Peli oli tarkoitus julkaista myös edellisen sukupolven konsoleille PlayStation 3:lle, Xbox 360:lle ja Wii U:lle, mutta myöhemmin ilmoitettiin, että nämä versiot perutaan.Project Cars jätti X360:n ja PS3:n syömään pölyäänProject CARSin Wii U -versio on peruttu Pelistä julkaistiin kaksi versiota, normaaliversio Project CARS ja erikoisversio Project CARS Limited Edition joka sisältää mustan metallikotelon, Project CARS: By Racers 4 Racers -kirjan sekä viisi autoa, joita voi ajaa kaikissa pelitiloissa. Pelistä julkaistiin Project CARS Game of the Year Edition 6. toukokuuta 2016. == Vastaanotto == Peli on saanut GameSpotin arvostelussa arvosanaksi 8/10. Peli on saanut IGN:n arvostelussa arvosanaksi 8.9/10. == Myynti == Lokakuuhun 2016 mennessä peli on myynyt noin kaksi miljoonaa kappaletta. == Lähteet == == Aiheesta muualla == * * Virallinen sivusto * WMDPortal Project CARS Luokka:Vuoden 2015 videopelit Luokka:Ajopelit Luokka:Xbox One -pelit Luokka:PlayStation 4 -pelit Luokka:Windows-pelit Luokka:HTC Vive -pelit Luokka:Oculus Rift -pelit Luokka:Ajosimulaattorit
The Wiggles

The Wiggles on australialainen vuonna 1991 perustettu lastenmusiikkia esittävä yhtye. Sen nykyiset jäsenet ovat Anthony Field, Lachlan Gillespie, Simon Pryce ja Emma Watkins. Perustajajäseniä olivat Anthony Fieldin lisäksi Phillip Wilcher, Murray Cook, Greg Page ja Jeff Fatt. Varsinaisten jäsenten lisäksi yhtyeen esiintyessä mukana on yleensä eläinhahmoiksi pukeutuneita ihmisiä. The Wigglesistä tehtiin mukautuksia Taiwanin ja Latinalaisen Amerikan markkinoille. == Albumit == * The Wiggles (1991) * Here Comes a Song (1992) * Stories and Songs: The Adventures of Captain Feathersword the Friendly Pirate (1993) * Yummy Yummy (1994) * Big Red Car (1995) * Wake Up Jeff! (1996) * Wiggly, Wiggly Christmas (1996) * The Wiggles Movie Soundtrack (1997) * Toot, Toot! (1998) * It's a Wiggly Wiggly World (2000) * Wiggle Time! (2000) * Yule Be Wiggling (2000) * Hoop Dee Doo: It's a Wiggly Party (2001) * Wiggly Safari (2002) * Wiggle Bay (2002) * Go to Sleep Jeff! (2003) * Whoo Hoo! Wiggly Gremlins! (2003) * Top of the Tots (2003) * Cold Spaghetti Western (2004) * Santa's Rockin'! (2004) * Sailing Around the World (2005) * Here Comes the Big Red Car (2006) * It's Time to Wake Up Jeff! (2006) * Splish Splash Big Red Boat (2006) * Racing to the Rainbow (2006) * Getting Strong! (2007) * Pop Go the Wiggles! (2007) * You Make Me Feel Like Dancing (2008) * Sing a Song of Wiggles (2008) * Go Bananas! (2009) * Hot Poppin' Popcorn (2009) * Let's Eat (2010) * Ukulele Baby! (2011) * It's Always Christmas with You! (2011) * Surfer Jeff (2012) * Taking Off! (2013) * Furry Tales (2013) * Pumpkin Face (2013) * Go Santa Go! (2013) * Apples & Bananas (2014) * Wiggle House (2014) * Rock & Roll Preschool (2015) * Meet the Orchestra! (2015) * Wiggle Town! (2016) * Carnival of the Animals (2016) * Dance Dance! (2016) * Nursery Rhymes (2017) * Duets (2017) * Wiggly, Wiggly Christmas! (2017) * Nursery Rhymes 2 (2018) * Wiggle Pop! (2018) * Big Ballet Day! (2019) * Party Time! (2019) Luokka:Australialaiset yhtyeet Luokka:Lastenmusiikki
F1 Championship Season 2000

F1 Championship Season 2000 on EA Sportsin julkaisema Formula 1-aiheinen ajopeli, joka julkaistiin 15. joulukuuta 2000 PlayStation 2, Windows, Macintosh ja Game Boy Color -alustoille. Peli sisältää kaikki kauden 2000 kuljettajat, tallit ja radat, uuden Jaguar F1 -tiimin, sekä uuden Indianapolis Motor Speedway -radan Yhdysvalloissa. Pelin Windows-version on kehittänyt Image Space Incorporated ja pelikonsoliversiot Visual Sciences. == Aiheesta muualla == * Luokka:Formula 1 -pelit Luokka:Vuoden 2000 videopelit Luokka:PlayStation 2 -pelit Luokka:PlayStation-pelit Luokka:Windows-pelit
HMS Royal Sovereign (1701)

HMS Royal Sovereign oli Britannian kuninkaallisen laivaston vuonna 1701 vesillelaskettu 100-tykkinen ensimmäisen luokan linjalaiva. == Valmistus == Alus tilattiin 29. lokakuuta 1697 Plymouthin telakalta, jossa sen vastaavana mestarina oli Fisher Harding. Se laskettiin vesille 25. heinäkuuta 1701. Rakennusmateriaalina käytettiin muun muassa tulipalossa 1697 tuhoutuneesta HMS Royal Sovereignista pelastettua puutavaraa. Aseistuksena oli alemmalla tykkikannella 28 puolikanuunaa, keskikannella saman verran kulveriineja ja ylimmällä tykkikannella 28 puolikulveriinia. Näiden lisäksi puolikannella oli kaksitoista 6 naulan tykkiä ja etukannella neljä 6 naulan tykkiä.Winfield, Rif s. 14 Alus loi pohjan vuoden 1719 hankintojen () 100-tykkisten alusten suunnittelulle. Lopulta se oli kuitenkin hankintojen ainoa tilattu ensimmäisen luokan alus, mutta HMS Royal William ja HMS Britannia muutettiin 1719 vastaamaan suunnittelua muutostöiden jälkeen. == Palvelus == Tammikuussa 1702 alus otettiin palvelukseen Cadiziin amiraali Sir George Rooken lippulaivana päällikkönään Thomas Ley, joka sai surmansa 19. syyskuuta 1702. Aluksen toisena päällikkönä oli John Fletcher. Alus osallistui 12. lokakuuta 1702 Vigonlahden taisteluun ja vuoden 1703 alussa James Wishart korvasi edesmenneen Leyn. Alus poistettiin palveluksesta lokakuussa 1703. Alus palautettiin palvelukseen helmikuussa 1705 vara-amiraali Sir Stafford Fairbournen lippulaivana päällikkönään John Hartnell. Alus liitettiin Välimeren laivastoon, missä se oli Shovellin ja Peterburghin alaisuudessa. Alus poistettiin palveluksesta lokakuussa 1706. Tammikuussa 1708 alus palautettiin palvelukseen päällikkönään James Littleton, mutta se poistettiin palveluksesta jo heinäkuussa. Alus palautettiin joulukuussa palvelukseen. Se varustettiin Amiraliteetin 26. helmikuuta 1709 antamalla määräyksellä lippulaivaksi ja palautettiin palvelukseen tammikuussa 1709 amiraali Sir John Leaken lippulaivana päällikkönään Stephen Martin. Alus poistettiin palveluksesta 16. toukokuuta, minkä jälkeen se makasi ankkurissa Chathamissa. Alus huollettiin Chathamissa Amiraliteetin 1. tammikuuta 1710 antaman määräyksen mukaisesti ja oli joulukuussa 1709 amiraali Sir Matthew Aylmerin lippulaivana päällikköinään James Littleton ja James Moneypenny. Alus poistettiin palveluksesta lokakuussa. Alus oli tämän jälkeen reservissä ennen muutostöitä, jotka alkoivat 1723. Aluksen uudistus tilattiin 18. helmikuuta 1724 Chathamista, missä rakennustöistä vastasi Benjamin Rosewell. Köli laskettiin 5. lokakuuta 1723. Se laskettiin uudistettuna vesille 5. maaliskuuta 1729. Valmistuskustannukset olivat 34 720 puntaa neljä shillinkiä ja neljä pennyä.Winfield, Rif s. 4 Alus romutettiin 1768. ==Lähteet== * * === Viitteet === Luokka:Ensimmäisen luokan sotalaivat Luokka:Woolwichin telakka
Grand Prix Challenge

Grand Prix Challenge on Formula 1 -peli, joka julkaistiin 21. marraskuuta 2002 PlayStation 2:lle. Peli sisältää kaikki kauden 2002 kuljettajat, tallit ja radat. == Aiheesta muualla == * Luokka:Vuoden 2002 videopelit Luokka:Formula 1 -pelit Luokka:PlayStation 2 -pelit
F1 Racing Championship

F1 Racing Championship on Ubisoft Shanghain tekemä Formula 1 -peli, joka julkaistiin 11. lokakuuta 2000. Peli ilmestyi PlayStation, PlayStation 2, Sega Dreamcast, Game Boy Color, Nintendo 64 ja Windows -alustoille. ==Lähteet== Luokka:Vuoden 1999 videopelit Luokka:Formula 1 -pelit Luokka:PlayStation-pelit Luokka:PlayStation 2 -pelit Luokka:Sega Dreamcast -pelit Luokka:Nintendo 64 -pelit Luokka:Windows-pelit
Gran Turismo 6

Gran Turismo 6 (lyhennettynä GT6) on Polyphony Digitalin kehittämä ajopeli. Peli on julkaistu Japanissa 6. joulukuuta 2013 PlayStation 3-konsolille. Peli kuuluu Gran Turismo -pelisarjaan. Pelistä on julkaistu GameStop- yksinoikeudella Gran Turismo 6 15th Anniversary Edition, jossa on mukana muun muassa 16 lisäautoa ja virtuaaliesineitä. == Pelaaminen == Pelissä on yli 1200 autoa. == Vastaanotto == Peli on saanut IGN:n arvostelussa arvosanaksi 8/10. Peli on saanut Eurogamerin arvostelussa arvosanaksi 9/10. == Lähteet == == Aiheesta muualla == * Luokka:Vuoden 2013 videopelit Luokka:Gran Turismo -pelit Luokka:PlayStation 3 -pelit
Gran Turismo Sport

Gran Turismo Sport (lyhyesti GT Sport) on Polyphony Digitalin kehittämä ajopeli, joka julkaistiin PlayStation 4:lle 17. lokakuuta vuonna 2017. Peli kuuluu Gran Turismo -pelisarjaan. Peli tukee PlayStation VR -laitetta. Sony ilmoitti syyskuussa 2023 että peli poistuu digitaalisista kauppapaikoista ja pelin palvelimet suljetaan 31. tammikuuta 2024. Palvelimien sulkemisen jälkeen vain yksinpelattava osuus on pelattavissa ja verkkopalveluita vaativat toiminnot eivät enää toimi. == Pelaaminen == Peli poikkeaa sarjan edeltävistä osista karsimalla yli tuhanteen autoon paisunutta automäärää alle kahteen sataan. Pelissä mukana olevat autot ovat pääasiassa kilpa-autoja. Peli sai päivityksessä GT League -tilan, joka muistuttaa sarjan aiempien pelien yksin pelattavaa kampanjamoodia. == Vastaanotto == V2.fi antoi pelille arvioksi 4,5/5 tähteä arvostelussaan. Muropaketti antoi pelille arvioksi 4/5 tähteä arvostelussaan. == Myynti == Kesäkuuhun 2019 mennessä peli oli myynyt noin kahdeksan miljoonaa kappaletta. == Lähteet == == Aiheesta muualla == * Luokka:Vuoden 2017 videopelit Luokka:Gran Turismo -pelit Luokka:PlayStation 4 -pelit Luokka:PlayStation VR -pelit Luokka:PlayStation 4 Pro -tehostetut pelit
IRacing.com

iRacing on iRacing.com Motorsport Simulationsin kehittämä ja julkaisema ajosimulaatiopeli. Peli on julkaistu vuonna 2008 Windowsille. Peliä julkaistaan tilauspohjaisena palveluna (Software as a Service). Pelaaja asetetaan tasonsa mukaiseen ryhmään (iRating-luokitus) kilpailussa muita pelaajia vastaan. Radat ja autot maksavat ovat maksullisia. Pelissä on yhteensä 74 laserskannattua rataa, joista yhdeksän on ilmaisia. Ilmaisista radoista neljä on ovaalin muotoisia ja kolme on tieratoja. Autoja on yhteensä 49, joista kahdeksan on ilmaisia. iRacingin ympärille on rakennettu monipuolinen sivusto, jonka ympärillä koko homma toimii, statistiikkaa omasta ja muiden kuskien toiminnasta voi tarkkailla. Kisoja ja harjoituksia järjestetään jatkuvasti. iRacing on rakennettu valmiiksi paketiksi, jossa on mm. ranking systeemit ja törmäilyistä rangaistaan automaattisesti. == Lähteet == == Aiheesta muualla == * Verkkosivut Luokka:Vuoden 2008 videopelit Luokka:Ajopelit Luokka:Ajosimulaattorit Luokka:Windows-pelit